Азиний Полион е приятел с Юлий Цезар и в гражданската война е на неговата страна от самото начало при Рубикон, макар че е републиканец. Полион взема активно участие в боевете в Баграда (49 пр.н.е.), при Фарсала (48 пр.н.е.), Тапс (46 пр.н.е.) и Мунда (45 пр.н.е.). Полион участва и в боевете в Испания срещу Помпей, където е по времето на убийството на Цезар като управител на провинция Далечна Испания ("Hispania ulterior") (44/43 пр.н.е.). През 43 пр.н.е. е със Марк Антоний и той го прави управител на частта от провинция Цизалпийска Галия между По и Алпите. Полион е отговорник при подялбата на земята между ветераните в областта на Мантуа и използва влиянието си, за да спаси собствеността на поета Вергилий от отчуждаване.